Emil Salim

**Prof. Dr.** **Emil Salim** () adolah saurang ahli ekonomi, candekiawan, pangajar, jo politisi Indonesia. Baliau juo marupoan salah saurang tokoh Indonesia nan baparan internasional. Baliau adolah tokoh lingkungan hidup internasional nan panah manarimo *The Leader for the Living Planet Award* nan barasa dari World Wide Fund (WWF), sabuah lambaga konservasi mandiri tagadang sarato bapangalaman di dunia. Baliau juo panarimo anugerah Blue Planet Prize pado taun 2006 dari The Asahi Glass Foundation. Sabalumnyo, pada taun 1994, salasai manyalasaian jabatan sabagai Menteri Negara Lingkungan Hidup jo Kependudukan, Prof ko baserta koleganyo yakni Koesnadi Hardjasoemantri, Ismid Hadad, Erna Witoelar, M.S. Kismadi, jo Nono Anwar Makarim mandirian Yayasan Keanekaragaman Hayati (Yayasan KEHATI), sabuah organisasi non-pemerintah (bahasa Inggiriah: *Non-Government Organisation*) nan bagarak di bidang palastarian lingkungan.

Baliau marupoan salah surang putra bangsa nan paliang lamo mangabdi sabagai menteri jo babarapo jabatan lainnyo. Baliau manjabat sabagai anggota Dewan Pertimbangan Presiden sajak 10 April 2007 sarato pada 25 Januari 2010 dilantiak kambali untuak pariode kaduo sakaligus manjadi katuanyo. Sabalumnyo baliau babarapo kali manjabat sabagai menteri, antaro lain Menteri Negara Penyempurnaan dan Pembersihan Aparatur Negara marangkok Wakil Kepala Bappenas (1971-1973), Menteri Perhubungan (Kabinet Pembangunan II 1973-1978), Menteri Negara Urusan Kependudukan dan Lingkungan Hidup (Kabinet Pembangunan III 1978-1983) dan Menteri Negara Pengawasan Pembangunan dan Lingkungan Hidup (Kabinet Pembangunan IV dan Kabinet Pembangunan V 1983-1993). Prof ko adolah tokoh paliang sanior nan manjabat di pemerintahan.

Baliau marupoan putra dari Baay Salim jo Siti Syahzinan nan barasa dari Nagari Koto Gadang, Kabupaten Agam, Sumatra Barat. Sarato kaponakan dari sorang Pahlawan Nasional Indonesia, Haji Agus Salim.

## Pandidikan

* Frobel School, Banjarmasin, Kalimantan Selatan (1935-1936)
* Europesche Lagere School, Banjarmasin (1936-1940), Lahat (1940-1942)
* Dai Ichi Syo-Gakko, Palembang, Sumatra Selatan (1942-1944)
* Sikolah Manangah Umum Patamo, Palembang (1945-1948)
* SMAN 1 Bogor, Jawa Barat (1948-1951)
* Fakultas Ekonomi Universitas Indonesia (1951-1958)
* University of California, Berkeley, Amerika Serikat, Department of Economics (1959-1964), (Master of Arts, 1962; Ph.D, 1964 dengan disertasi nan bajudul Institutional Structure and Economic Development)

## Karier

* Tim Panasehat Ekonomi Presiden (1966)
* Anggota Tim Panasehat Menteri Tenaga Kerja (1967-1968)
* Anggota Tim Teknis Badan Stabilitas Ekonomi (1967-1969)
* Deputi Ketua Bappenas (1968-1971)
* Dosen Seskoad dan Seskoal (1971-1973)
* Menteri Negara Penyempurnaan dan Pembersihan Aparatur Negara marangkok Wakil Kepala Bappenas (1971-1973)
* Menteri Perhubungan (Kabinet Pembangunan II 1973-1978)
* Menteri Negara Urusan Kependudukan dan Lingkungan Hidup (Kabinet Pembangunan III 1978-1983)
* Menteri Negara Pengawasan Pembangunan dan Lingkungan Hidup (Kabinet Pembangunan IV-V 1983-1993)
* Guru Besar FEUI (1983)
* Ketua Dewan Ekonomi Nasional (DEN-1999)
* Anggota Dewan Panasehat Pemerintah RI dan Kepala Dewan Ekonomi Nasional (2000-2004)
* Anggota Bidang Pengembangan Ilmu Ekonomi, Ikatan Sarjana Ekonomi Indonesia/ISEI (2006-2009)
* Anggota Majelis Wali Amanat Universitas Indonesia (2007-2012)
* Dewan Pertimbangan Presiden, Anggota Bidang Lingkungan Hidup dan Pembangunan Berkelanjutan (2007-2010)
* Ketua Dewan Pertimbangan Presiden, merangkap Anggota Bidang Ekonomi dan Lingkungan Hidup (2010-2014)

## Kagiatan Lain

* Anggota Korps Mobilisasi Palajar Siliwangi (1950)
* Katua IPPI Bogor (1949)
* Katua Tentara Pelajar Palembang (1946-1949)
* Katua Dewan Mahasiswa Universitas Indonesia (1955-1957)
* Anggota Kehormatan Persatuan Insinyur Indonesia (1992)
* Katua Tim Screening UNDP (1999)
* Anggota Dewan Pembina Yayasan Kehati
* Katua Delegasi Indonesia dalam Konferensi PBB tantang Parubahan Iklim di Bali (3-14 Desember 2007)

## Karya

* Ratusan Bangsa Merusak Satu Bumi (2010)
* 70 Tahun Emil Salim: Revolusi Berhenti Hari Minggu (2000)
* Kembali ke Jalan Lurus (kumpulan esai 1966-1999)
* Lingkungan Hidup dan Pembangunan (1981)
* Masalah Pembangunan Ekonomi Indonesia (1976)
* Perencanaan Pembangunan dan Pemerataan Pendapatan (1974)
* Collection of Writings (1969-1971)

## Rujuakan